钦定古今图书集成/明伦汇编/交谊典/第074卷 > 《秋夜宿龙门香山寺奉寄王方城十七丈奉国莹上人从弟幼成令问》前人
## 钦定古今图书集成/明伦汇编/交谊典/第074卷 > 《秋夜宿龙门香山寺奉寄王方城十七丈奉国莹上人从弟幼成令问》前人

朝发汝海东，暮栖龙门中。水寒夕波急，木落秋山空。
望极九霄迥，赏幽万壑通。目浩沙上月，心清松下风。
玉斗横网户，银河耿花宫。兴在趣方逸，欢馀情未终。
凤驾忆王子，虎溪怀远公。桂枝坐销歇，棣华不复同。
流恨寄伊水，盈盈焉可穷。